|  |
| --- |
| **He aha au e noho mohoao nei?****Why am I in isolation?** |
| **He Mōhiohio Tūroro** |

**He aha te nōhanga mohoaotanga?**

He wā ōna me noho taratahi te tūroro ki tōna anō rūma, tōna anō moenga rānei ki tētahi rūma me ngā tini moenga, herea ai ki ētahi ture mō te nekeneke. E kīia nei he ‘mohoaotanga’ tēnei.

**He aha te mohoaotanga e matea nei e au?**

Mā ngā huakita me ngā huaketo pea e puta mai ai ngā tini momo pokenga, nā whai anō e matea nei ngā tūpatotanga e iti iho ai te tūraru ka hōrapa te pokenga ki ngā tūroro anō rātou ko ngā kaimahi. Tērā hoki ētahi tūroro e pānekeneke ake ana ki te pokenga, ā, kua noho mohoao rātou e tautiakina ai rātou anō.

**He aha te tikanga o tēnei ki ahau?**

Kei te āhua o te momo pokenga/mate me tōna hōrapatanga ngā herenga ka pā ki a koe. I te nuinga o te wā, kua tonoa koe kia karo i ngā wāhi moenga o ngā tūroro anō, me ngā wāhi tuari. Ka tonoa hoki pea kia tārewa i tāu hīrere kia tōmuri i te ata. Uia tō nēhi.

**E whakaae ana rānei te manuhiri?**

Me kōrero te manuhiri ki te nēhi e whakahaumanutia ana koe ā mua i tāna toronga. Mā te nēhi e tohutohu mēnā rānei he tūpatotanga e hāngai ana ki tō manuhiri ā mua i te tomokanga ki tō rūma. I ētahi wā, kua ākina te manuhiri, tae rā anō ki ngā pēpi me ngā tamariki, kia kaua e toro mēnā koe e tino māuiui ana.

**Ka pēhea rā taku haumanutanga?**

E kore ō whakahaumanutanga e pāngia kinotia e te mohoaotanga. Mēnā he take kia toro koe ki wāhi kē atu, hei tauira, te whakaata roto, ka whakamōhio atu ō kaitiaki i te kaimahi o tērā wāhi e pai ai ngā tūpatotanga.

**Hei āhea oti ai te mohoaotanga?**

Kei te āhua o te take kua noho mohoao koe. Ainī pea ka torutoru ngā rangi, tae noa pea ki te katoa o tāu noho mai.

**Te tau o te hinengaro rā te mohoaotanga**

Ka pāngia peatia te tūroro mohoao ki te āwangawanga, te mokemoke hoki/rānei. Mā ngā pukapuka, ngā puoro, tētahi pūrere hangarau pea ngā aurongo taratahi me te hongehongeā e mimiti. Mā te moe hei te rangi e pai ai pea te hongehongeā, heoti e raru ai pea te moe hei te pō.

Mēnā koe e rongo ana i ngā tino hurihanga ki ō aurongo, tō whanonga rānei, hei tauira, te rongo haere i te pāpōuri, te kūrakuraku rānei, wānangahia ēnei āwangawanga ki te kaimahi.

**Ka tārewa rānei taku putanga i te hōhipera?**

E kore te nōhanga mohoaotanga e tārewatia tāu putanga. Ka puta koe hei te wā e pai ana tōu āhua. E kore hoki e taupā i tāu hokinga ki tētahi whare pēperekōu, tētahi taupuni nōhanga kē atu rānei. Mā ngā kaimahi hōhipera e kōrero ki tō wāhi noho ā mua i tāu hokinga atu.

**Ka aha hei tāu hokinga ki te kāinga?**

Ka hoki ana koe ki te kāinga, i te nuinga o te wā, kāore he mahinga āpitihanga āu, he kore nō te kaha o te tūraru ka hōrapatia te pokenga i te kāinga.

Mēnā e matea tonutia ana tāu mataara i te kāinga, ka kōrero te kaimahi hōhipera ki a koe ā mua i tāu wehenga.

He rite tonu te akiaki kia horoia ngā ringaringa, ina koa ā muri tata tonu iho mai i tāu toro ki te wharepaku, ā mua hoki i te whakarite me te kainga o te kai; e hāngai ana hoki tēnei ki ngā whānau me ngā kaitiaki ka toro ki tō kāinga.

**Mēnā he mōhiohio anō e pīrangi ana koe kia mōhio, uia ngā kaimahi e tiaki ana i a koe**